**Povjerenstvo za unaprjeđenje i osiguranje kvalitete**

KLASA: 602-04/19-01/11

URBROJ: 2121-32-08-19-7

Đakovo, 27. studenoga 2019.

 **Članovima Fakultetskoga vijeća**

**Predmet: Godišnje izvješće o radu Povjerenstva za unaprjeđenje i osiguranje kvalitete u akademskoj godini 2018./2019.**

Tijekom akademske godine 2018./2019. Povjerenstvo za unaprjeđenje i osiguranje kvalitete visokoga obrazovanja Katoličkoga bogoslovnog fakulteta u Đakovu (dalje: Povjerenstvo) službeno je održalo jednu sjednicu 5. lipnja 2019. godine.

Tijekom akademske godine bilo je nekoliko izmjena članova Povjerenstva, Članovi Povjerenstva u akademskoj godini 2018./2019. bili su odlukom Fakultetskog vijeća od 27.9.2018. godine izv. prof. dr. sc. Suzana Vuletić predsjednica Povjerenstva, predstavnici nastavnika prof. dr. sc. Ivica Raguž i doc. dr. sc. Boris Vulić, predstavnik asistenata dr. sc. Hrvoje Kalem, predstavnik studenata Maurizio Rezo te predstavnici vanjskih dionika Mato Gašparović i dr. sc. Teuta Rezo. Prva izmjena donesena je Odlukom FV od 3. lipnja 2019. zbog odlaska nastavnika Kalema i imenovanja izv. prof. dr. sc. prodekanicom te je novim predsjednikom imenovan doc. dr. sc. Davor Vuković, a novim predstavnikom asistenata mr. sc. Igor Jakobfi. Druga izmjena - Odlukom FV od 8. srpnja 2019. godine imenovan je novi predstavnik studenata Đuro Bićanić zbog toga što je Maurizio Rezo, dosadašnji predstavnik, dovršio studij.

Promjena je bilo i u operativnom dijelu na razini Ureda za kvalitetu. Zbog korištenja rodiljnog i roditeljskog dopusta Antonije Pranjković od 24. siječnja 2018. do 7. ožujka 2019. godine poslove voditelja Ureda obavljala je Ana Despotović u razdoblju od 8. veljače do 11. listopada 2018. godine. Zbog korištenja rodiljnog dopusta Ane Despotović od 11. listopada 2018. do 7. ožujka 2019. godine poslove voditelja Ureda obavljala je Marina Mikić u razdoblju od 17. prosinca 2018. do 7. ožujka 2019. godine.

Od 18. travnja 2019. godine Antonija Pranjković koristi roditeljski dopust uz pravo na rad u polovici radnog vremena (od 8.3.-17.4. korišten godišnji odmor). Od 16. rujna 2019. Ana Despotović zaposlena je u drugoj polovici radnog vremena Ureda.

Izmjenom odnosno donošenjem novog Pravilnika o ustrojstvu radnih mjesta Katoličkoga bogoslovnog fakulteta u Đakovu Sveučilišta J. J. Strossmayera u Osijeku od 4. lipnja 2019. godine dosadašnji ustroj ureda podijeljen je te se više ne zove Ured za unaprjeđenje i osiguranje kvalitete visokog obrazovanja, znanost, projekte i međunarodnu suradnju već Ured za unaprjeđenje i osiguranje kvalitete visokog obrazovanja.

Na I. sjednici Povjerenstva, 5. lipnja 2019. godine, pod trećom točkom dnevnoga reda usvojen je Godišnji plan rada Povjerenstva u akademskoj godini 2018./2019. Godišnji plan rada Povjerenstva obuhvaća 15 točaka a u cijelosti realizirano je svih 15 (100%).

Godišnji plan rada Povjerenstva za unaprjeđenje i osiguranje kvalitete u akademskoj godini 2018./2019. obuhvaćao je sljedeće:

1. Promicanje članstva u Zajednici prijatelja Fakulteta (kontinuirano).
2. Prikupljanje podataka o nastavnoj i izvannastavnoj aktivnosti nastavnika u svrhu analize utjecaja na društvo (prosinac 2018.).
3. Pregled znanstvene produktivnosti –VIF (siječanj 2019.)
4. Analiza Jedinstvene sveučilišne studentske ankete (– po dobivenim rezultatima).
5. Erasmus+ info dan (ožujak 2019.).
6. Tjedan karijera
7. Interna anketa – samo u lipnju za predmete iz ljetnog semestra
8. Analiza Indikatora kvalitete (travanj 2019.).
9. Analiza ankete o zadovoljstvu studijem (listopad 2019.-izvješće).
10. Praćenje nezaposlenosti (kontinuirano).
11. Ocjena zadovoljstva uvjetima rada administrativnog, stručnog, tehničkog i pomoćnog osoblja
12. Samovrjednovanje nastavnika
13. Istraživanje uzroka neefikasnog studiranja (listopad 2019.-izvješće).
14. Pratiti i ostvariti zadatke iz Strategije razvoja Fakulteta 2016.-2021. u nadležnosti Povjerenstva (tijekom ak. godine)
15. Analiza web stranice

*Napomena:*

* *Analiza rezultata ankete o studentskom zadovoljstvu uslugama i radom stručnih službi (ožujak 2019.). – na temelju dosadašnjih izvrsnih rezultata ove se akademske godine neće provesti*
* *Analiza mentorstva (lipanj 2019.). – neće se provoditi zbog reorganizacijskog postupka mentorskog sustava*

**Realizacija Godišnjeg plana Povjerenstva za unaprjeđenje i osiguranje kvalitete**

**1. Promicanje članstva u Zajednici prijatelja fakulteta (kontinuirano) *Ostvareno 100%***

Prema planu aktivnosti diplomantima je pri prijavi diplomskog ispita ponuđeno članstvo u Zajednici prijatelja Fakulteta. Zajednici prijatelja u akad. godini 2018./2019. pristupilo je 15 novih članovaa (Domagoj Brkić, Domagoj Ezgeta, Kristina Gilja, Ivan Jurinić, Marijana Kvaka, Stjepan Lelas, Rea Lozinjak, Ante Miljanić, Ivana Munk, Luka Perić, Maurizio Rezo, Luka Sinković, Petar Subotić, Martina Terzić, Mateja Živković ). S 30. rujna 2019. godine Zajednica broji ukupno 184 članova. Popis članova redovito se ažurira na internetskoj stranici Fakulteta.

**2. Prikupljanje i analiza podataka o nastavnoj i izvannastavnoj aktivnosti nastavnika u svrhu analize utjecaja na društvo (12/2018.) *Ostvareno 100%***

Tijekom prosinca prikupljana su nastavnička izvješća o nastavnoj i izvannastavnoj djelatnosti nastavnika u 2018. godini. 7. siječnja 2019. godine izrađeno je skupno izvješće o rezultatima te zbirni popis svih znanstvenih, nastavnih, stručnih, popularizacijskih i društvenih aktivnosti nastavnika tijekom 2018. godine. Ovi podatci korišteni su u izvješću o znanstvenoj djelatnosti na KBF-u u Đakovu za potrebe izvještavanja Sveučilišta J. J. Strossmayera u Osijeku u okviru programa *Višegodišnjeg institucijskog financiranja znanosti temeljeno na rezultatima.* Zaprimljeno je ukupno 26 nastavničkih izvješća.

Povjerenstvo je zadovoljno prisutnošću nastavnika Katoličkoga bogoslovnog fakulteta u Đakovu u znanstvenoj i stručnoj javnosti te njihovim sudjelovanjem u popularizacijskim aktivnostima, dostupnošću i vidljivosti u javnim medijima.

Detalji se nalaze u prilogu „Zbirni pregled sadržaja godišnjih nastavničkih izvješća o nastavnom, znanstvenom i istraživačkom radu u 2018. godini i Dodatak: popis sadržaja nastavničkih izvješća“ od 07. siječnja 2019.

**3. Pregled znanstvene produktivnosti –VIF (siječanj 2019.) *Ostvareno 100%***

Godišnje izvješće o znanstvenoj aktivnosti Katoličkoga bogoslovnog fakulteta u Đakovu za 2018. godinu izrađeno je prema uputama Sveučilišta Josipa Jurja Strossmayera u Osijeku 31. svibnja 2019. godine. Podatci iz ovog izvješća objavljuju se na Sveučilišnoj internetskoj stranici namjenskog financiranja znanosti, a podatke je priredio Ured za osiguranje i unaprjeđenje kvalitete visokog obrazovanja. Terminski odmak u provedbi dogodio se zbog kadrovskih promjena Ureda za kvalitetu.

**4. Analiza Jedinstvene sveučilišne studentske ankete (- po dobivenim rezultatima) *Ostvareno 100%***

Jedinstvena sveučilišna studentska anketa za akademsku 2017./2018. godinu provedena je na Sveučilištu Josipa Jurja Strossmayera u Osijeku tijekom rujna i listopada 2018. godine. Prvi dio ankete dijelom koji se odnosi na nastavničke kompetencije ispunjava se ocjenama u rasponu od 1 (najlošija) do 5 (najbolja ocjena), a dijelom se izražava u postotcima (o važnosti kolegija za buduću karijeru i redovitosti pohađanja nastave studenata). U drugomu dijelu ankete studentu se postavljaju pitanja vezana uz istraživanje pojavnosti situacija svih oblika diskriminacije i zlostavljanja. U anketi za akademsku 2017./2018. godinu ispitivane su i korelacije odnosa dobivenih i danih ocjena, odnosno je li visina ocjene nastavnika uvjetovana rezultatom odnosno ocjenom dobivenom na ispitu. Zaključak na razini Sveučilišta identičan je kao i na razini Fakulteta, ne postoji uvjetovanost između uspjeha na ispitu i ocjene nastavnika.

U anketi je sudjelovalo 11 191 studenata što je 68,568 % od ukupno 16 321 studenata koji su mogli pristupiti anketi. Postotak ispunjavanja ankete kreće se od 55,319% (Medicinski fakultet) do 80,866 % (Odjel za matematiku).

Na Katoličkom bogoslovnom fakultetu u Đakovu u anketi je sudjelovalo 107 studenata što je **75,352%** od ukupno **142** studenta koji su mogli pristupiti anketi. Vrjednovano je **30 nastavnika** i **suradnika** sa svih godina integriranoga preddiplomskoga studijskog programa koji se izvodi na sastavnici, a ukupno su studenti ispunili **1407** anketa.

Studenti su nastavnike i suradnike ocjenjivali ocjenama od jedan (najlošija ocjena) do pet (najbolja ocjena). Postignuta prosječna ocjena na razini Fakulteta za nastavnike i suradnike je 4,72.

Kategorije pitanja unutar koje su studenti vrjednovali nastavnike i suradnike ocjenom su dostupnost za konzultacije, kvaliteta i dostupnost materijala, razumljivost i jasnost predavanja/vježbi, redovitost održavanja nastave/vježbi i korektnost pri ocjenjivanju. Rezultati unutar pojedine kategorije su sljedeći:

|  |
| --- |
| 1. Dostupnost nastavnika/suradnika za konzultacije 4.782 |
| 2. Kvaliteta i dostupnost materijala 4.714 |
| 3. Razumljivost i jasnost predavanja/vježbi 4.662 |
| 4. Redovitost održavanja nastave/vježbi 4.835 |
| 5. Korektnost nastavnika/suradnika pri ocjenjivanju 4.645 |
| **Prosječna ocjena (zbirno svi odgovori na pitanja 1-5)**  **4.727** |

Rezultati su iz Rektorata pristigli u prosincu 2018. godine. Izvješće o rezultatima Jedinstvene sveučilišne studentske ankete provedene na Katoličkom bogoslovnom fakultetu u Đakovu za akademsku godinu 2017./2018. za Povjerenstvo je priredila voditeljica Ureda za kvalitetu 9. siječnja 2019. godine. Svi nastavnici su dobili link na prikaz osobnih rezultata te im je dostavljeno zbirno izvješće, a rezultati su predstavljeni na sjednici FV 14. siječnja 2019. godine.

**5. Erasmus+ info dan (ožujak 2019.). *Ostvareno 100%***

U ponedjeljak, 04. ožujka 2019. godine, s početkom u 13 sati, za studente Katoličkog bogoslovnog fakulteta u Đakovu, održana je radionica u sklopu Info dana o Erasmus+ programu mobilnosti i njegovoj realizaciji u akademskoj godini 2019./2020. Naglašeni su rokovi, uvjeti, način i mogućnosti ostvarenja razmjene te postupak prijave na otvoreni natječaj.

Osim ugovora koji su sklopljeni za KBF u Đakovu, studenti bez sklapanja ugovora mogu ići i na MF Norwegian School of Theology Oslo, Norveška te Karl Franzens Universität Graz, Austrija. Odgovarajući na pitanja studenata susret je završio predstavljanjem konkretnih i praktičnih savjeta u realizaciji Erasmus studentske mobilnosti, te posebne ponude Katoličkog privatnog sveučilišta u Linzu.

**6. Tjedan karijera**

U utorak, 14. svibnja 2019. godine, u sklopu Sveučilišnog tjedna karijera, na Katoličkom bogoslovnom fakultetu u Đakovu, u Dvorani J. J. Strossmayera, održane su aktivnosti namijenjene studentima 4. i 5. godine integriranoga preddiplomskog i diplomskog filozofsko - teološkog studija s ciljem njihova upoznavanja s mogućnostima razvoja vlastitih karijera u različitim smjerovima.

Program je započeo u 14 sati uvodnim pozdravom doc. dr. sc. Zdenka Ilića, prodekana za financije i organizaciju poslovanja, a studentima KBF-a su svoje karijere, izazove, mogućnosti i uspjehe predstavlili alumniji KBF-a a predavanja i radionice su na sljedeće teme održali:

* *Uvjeti zapošljavanja i rada*, dr. sc. Teuta Rezo, predstojnica Katehetskog ureda Đakovačko - osječke nadbiskupije.
* *Zaposleni teolog na polju društveno - socijalnog rada* Suzana Matošević, voditeljica Bračnog i obiteljskog savjetovališta u Slavonskom Brodu
* *Teolog i mediji* Snježana Majdandžić- Gladić, urednica internetske stranice Vjera i djela te Martina Kuveždanin, djelatnica Tiskovnog ureda Đakovačko-osječke nadbiskupije.
* *Karitativna radionica* Igor Jakobfi, predsjednik Udruge Prijatelji svetog Martina i Mišo Lukačević, koji je nakon studija teologije i rada u školi poslan na studij caritasa u Freiburg te danas radi kao pomoćnik ravnatelja Caritasa Đakovačko-osječke nadbiskupije.

**7. Interna anketa (u lipnju za predmete iz ljetnog semestra) *Ostvareno 100%***

Povjerenstvo za unaprjeđenje i osiguranje kvalitete visokog obrazovanja odlučilo je zbog opsega poslova pri provedbi i obradi rezultata internu anketu provesti samo za predmete ljetnoga semestra, a zimski semestar će se anketirati sljedeće akademske godine.

Interna anketa na Katoličkom bogoslovnom fakultetu provodila se za ljetni semestar akademske godine 2018./2019. od 20. svibnja do 20. lipnja 2019. godine na temelju Dugoročnog plana rada Povjerenstva za unaprjeđenje i osiguranje kvalitete i Godišnjeg plana rada istog povjerenstva u ak. godini. 2018./2019.

Izgled i sadržaj anketnog obrasca utvrđen je Priručnikom kvalitete KBF-a u Đakovu, a sastoji se od dva osnovna dijela, ocjenskog i opisnog. Prvi, ocjenski dio sadrži tri područja ocjenjivanja Ustroj i realizacija, zatim Organizacija predavanja te Izvođenje nastave. Drugi, opisni dio predviđen je za ostavljanje komentara o prednostima i kvaliteti predmeta i nastavnika, mogućnostima unaprjeđenja nastave ali i samog anketnog obrasca te pitanje o njegovoj korisnosti. Ljestvica ocjena, odnosno stupanj slaganja, kreće se u rasponu od 1-5, a na postavljene tvrdnje student odgovara s *uopće se ne slažem* (ocjena 1) do *u potpunosti se slažem* (ocjena 5).

Na Katoličkom bogoslovnom fakultetu u Đakovu u anketi je sudjelovalo 86 studenata. Evaluirano je 23 nastavnika i suradnika, 33 obvezna predmeta, 10 seminara i 13 izbornih predmeta, a ukupno su studenti ispunili 618 anketa.

Postignuta prosječna ocjena na razini Fakulteta za nastavnike i suradnike je 4,45

Rezultate je priredila Voditeljica ureda za kvalitetu 23. kolovoza 2019. godine, dostavljeni su svim dionicima te predstavljeni na sjednici Fakultetskog vijeća 28. listopada 2019. godine. Pojedinačni rezultati dostavljeni su nastavnicima osobno.

***Preporuke Povjerenstva za unaprjeđenje i osiguranje kvalitete na temelju rezultata:***

1. ***Izdvojiti godišnja sredstva za tehničku opremu i održavanje iste.***
2. ***Planirati kroz sljedeći period strateškog upravljanja realizirati klimatizaciju u zgradi Fakulteta.***
3. ***Poticati objavljivanje udžbenika, autoriziranih i neautoriziranih skripta.***
4. ***Sa Studentskim zborom predstaviti rezultate interne ankete i prijedloge za poboljšanje svim studentima.***
5. ***Doraditi obrasce interne ankete i ankete vrjednovanje rada stručno administrativnih službi (Prvi dio interne ankete izbaciti i doraditi u anketi o studentskom zadovoljstvu uslugama)***

**8. Analiza Indikatora kvalitete (travanj 2019.) *Ostvareno 100%***

Sveučilišni indikatori predstavljaju rezultate osnovnih pokazatelja kvalitete funkcioniranja sustava visokoga obrazovanja a obuhvaćaju sljedeće podatke:

* 1. Broj prijavljenih u odnosu na broj upisanih u prvu godinu studija
	2. Uspješnost upisa u više godine studija
	3. Prosječna ocjena studiranja
	4. Prosječna duljina studiranja
	5. Broj studenata koji ponavljaju godinu i onih koji gube pravo studiranja
	6. Stopa odustajanja od studija i broj ispisanih studenata
	7. Zapošljivost
	8. Uspješnost polaganja ispita (na razini ispitnih razdoblja)

Detaljni podatci mogu se vidjeti u izvješću Indikatori kvalitete 2018./2019. od 13. lipnja 2019. g. koje je prikupila i sastavila voditeljica Ureda za kvalitetu. Terminski odmak u provedbi dogodio se zbog kadrovskih promjena Ureda za kvalitetu.

Povjerenstvo ne zamjećuje alarmantna područja za daljnja postupanja.

**9. Analiza ankete o zadovoljstvu studijem (listopad 2019.). *Ostvareno 100%***

Na temelju zahtjeva Agencije za znanost i visoko obrazovanje i Središnjeg prijavnog ureda Ured za kvalitetu prikuplja podatke od studenata koji završavaju studij prilikom prijave diplomskoga ispita kroz Upitnik koji je dostavljen Fakultetu. Ovu priliku zbog praktičnosti provedbe Ured za kvalitetu iskoristio je i za anketiranje o zadovoljstvu različitim aspektima studijskog programa.

Od ukupno 28 studenta koji su diplomirali tijekom akademske godine 2018./2019. anketi je pristupilo 23 (82%) studenata integriranog preddiplomskog i diplomskog filozofsko-teološkog studija. 16 studenata, odnosno njih 70%, ostavio je svoj komentar.

Rezultate prikupila i obradila voditeljica Ureda za kvalitetu, a dostupni su u „Rezultati anketnog upitnika za studentice i studente diplomante u 2018./2019. godini“ od 16. listopada 2019. godine.

***Na temelju rezultata nisu uočiljiva problematična područja, no na temelju komentara prijedlog Povjerenstva za unaprjeđenje jest osigurati veću institucionalnu podršku u organizaciji i realizaciji hospitacija te osigurati realizaciju i oživljavanje Zajednice prijatelja Fakulteta.***

**10. Praćenje nezaposlenosti (kontinuirano). *Ostvareno 100%***

Redovito Ured za kvalitetu na web stranici Fakulteta objavljuje mjesečne podatke o stanju nezaposlenih teologa koje Fakultetu dostavlja Područni ured Zavoda za zapošljavanje Osijek. (<http://www.djkbf.unios.hr/hr/indikatori-kval>)

**11. Ocjena zadovoljstva uvjetima rada adminstrativnog, stručnog, tehničkog i pomoćnog osoblja O*stvareno 100%***

Tijekom rujna 2019. godine od ukupno 18 djelatnika zaposlenih u na mjestima stručnog, administrativnog, tehničkog i pomoćnog osoblja 17 ih je ispunilo anketu provjere zadovoljstva uvjetima rada, što čini 94% interesne skupine ovog anketnog ispitivanja. Od toga 100% (11/11) službe i 86% (6/7) tehničko i pomoćno osoblje.

6 ispitanika ostavilo je svoje komentare što čini 35% svih ispitanika, odnosno 55% djelatnika fakultetskih službi.

1. Ocijenite zadovoljstvo materijalnim uvjetima rada (prostor, oprema, informatička infrastruktura, pomoćni alati) OCJENA: 4,35
2. Ocijenite stupanj poznavanja vaših ugovornih prava, dužnosti i obveza OCJENA: 4,41
3. Ocijenite stupanj zadovoljstva s obzirom na pristup informacijama i pravovremenu dostupnost i informiranje. OCJENA: 3,29
4. Ocijenite stupanj zadovoljstva međuljudskim odnosima u Vašem radnom okruženju OCJENA: 3,53
5. Ocijenite stupanj zadovoljstva komunikacijom s Upravom Fakulteta OCJENA: 3,35
6. Ocijenite stupanj zadovoljstva kvalitetom i mogućnostima cjeloživotnoga obrazovanja (sveučilišne radionice i seminari) OCJENA: 3,70

***Na temelju opisnoga dijela anketnog upitnika imajući u vidu prosječnu ocjenu te učestalost navođenja komentara, Povjerenstvo donosi sljedeće preporuke za unaprjeđenje uvjeta rada i osiguranje zadovoljstva djelatnika stručnih i pomoćnih službi:***

1. ***Promijeniti uredske stolice***
2. ***Donijeti jasnija pravila o kriterijima nagrađivanja zaposlenika***
3. ***Povesti računa da se ostvaruju zahtjevi radnoga mjesta prema Pravilniku o ustrojstvu radnih mjesta (dugoročni dodatni posao iz područja drugih ureda treba biti definiran, jasno dodijeljen i određen te primjereno nagrađen) te kroz dulji period tražiti realizaciju radnih mjesta predviđenih Pravilnikom.***
4. ***Realizirati internu komunikaciju i dostupnost materijala, odluka, pravilnika… preko Intraneta ili nekog drugog servisa npr. Yamer (Office 365)***
5. ***Uprava treba odrediti stalni termin (jednom tjedno) za rješavanje administrativnih poslova i zadataka.***
6. ***Definirati godišnji plan usavršavanja djelatnika.***

Sukladno Priručniku kvalitete KBF-a ova anketa provodi se svakih 5 godina, a rezultati su dostupni interno. Anketu je obradila i rezultate priredila voditeljica Ureda za kvalitetu 14. listopada 2019. godine.

**12. Samovrjednovanje nastavnika *Ostvareno 100%***

Anketa je provedena u razdoblju od 20. svibnja do 20. lipnja 2019. g. na temelju Godišnjeg plana rada Povjerenstva za unaprjeđenje i osiguranje kvalitete visokog obrazovanja za akademsku 2018./2019. godinu. Samovrjednovanje nastavnika provodi se radi praćenja i unaprjeđivanja kvalitete nastave na KBF-u, a s ciljem uvida u očekivanja, dojmove i mišljenja svih sudionika u nastavnom procesu i nastavnika i studenata. Stoga se ova anketa provodila paralelno s internom studentskom anketom.

Od mogućih 28 Uredu za unaprjeđenje i osiguranje kvalitete dostavljeno je 23 ispunjena anketna obrasca, što čini relevantan uzorak od 82% u odnosu na ukupan broj nastavnog i znanstveno-nastavnog osoblja Katoličkoga bogoslovnog fakulteta u Đakovu (ne računajući nastavnike koji su na slobodnoj studijskoj godini). Rezultati su dostupni u dokumentu Samovrjednovanje nastavnika – Rezultati ankete od 23. kolovoza 2019. godine koje je obradila i priredila voditeljica Ureda za kvalitetu.

|  |  |  |  |  |  |
| --- | --- | --- | --- | --- | --- |
| **Nastavnik (100%)** | Prosječna ocjena | Odnos prema studentskoj anketi | Odnos prema nastavničkoj anketi | Prosječna ocjena  | **(83%)Student** |
| Procijenite mjesto održavanja nastave (veličina, izgled prostora…) | 4,65 | ↑ | ↓ | 3,87 | Učionice su primjereno i prikladno uređene i opremljene |
| Procijenite tehničku opremljenost (računala, dostupnost medija i ispravnost) | 3,91 |
| Obavještavam studente o načinu provedbe ispita/kolokvija.  | 4,96 | ↑ | ↓ | 4,66 | Jasno sam informiran o pravilima polaganja ispita i kriterijima vrjednovanja znanja. |
| Navodim jasne kriterije ocjene rada studenta. | 4,61 | ↓ | ↑ |
| Izlažem na jasan i razumljiv način. | 4,41 | ↓ | ↑ | 4,61 | Predavač jasno izlaže sadržaj kolegija. |
| Mislim da je moj način izvođenja nastave odgovarajući. | 4,35 | ↓ | ↑ | 4,56 | Predavanja su dobro organizirana i logična. |
| Dajem studentima povratnu informaciju o njihovu radu. | 4,35 | ↓ | ↑ | 4,68 | Studenti na ispitu dobivaju povratnu informaciju o rezultatima vrednovanja i, prema potrebi, savjete za učenje u vezi s njima |
| Potičem studente na aktivnost. | 4,61 | ↑ | ↓ | 4,51 | Predavač utječe na motivaciju i potiče zanimanje za kolegij. |
| Upućujem na izvore informacija o gradivu. | 4,70 |
| Dostupan sam za konzultacije. | 4,55 | ↓ | ↑ | 4,70 | Predavač je dostupan i pristupačan za dodatna pojašnjenja (konzultacije). |
| Pristupačan sam i susretljiv. | 4,69 |
| Korektan sam u komunikaciji sa studentima. | 4,83 | ↑ | ↓ | 4,61 | Predavač je korektan u komunikaciji sa studentima. |
| Nadoknađujem otkazanu nastavu. | 4,69 | ↓ | ↑ | 4,73 | Predavanja su se održavala u dogovoreno vrijeme. |
| UKUPNA PROSJEČNA OCJENA | 4,61 | ↓ | ↑ | 4,63 | UKUPNA PROSJEČNA OCJENA |

***Preporuke za unaprjeđenje Povjerenstva za kvalitetu na temelju rezultata su:***

1. ***Donijeti godišnji plan stručnog usavršavanja nastavnika po pitanju metoda aktivnog učenja i kritičkog poučavanja, mentoriranja, ishoda učenja, motiviranja i ocjenjivanja***
2. ***Osigurati ispravnost tehničke opreme (preporuka 1 kod rezultata interne ankete)***
3. ***Osigurati sredstva te poticati objavljivanje udžbenika, autoriziranih i neautoriziranih skripta (preporuka 3 kod interne ankete)***
4. ***Osigurati realizaciju mentorskog sustava podrške studentima***

**13. Istraživanje uzroka neefikasnog studiranja (listopad 2019.-izvješće). *Ostvareno 100%***

Na temelju uvida u broj studenata koji su stekli uvjete za upis u višu godinu studija, Povjerenstvo za praćenje i osiguravanje kvalitete visokoga obrazovanja u suradnji s Uredom za kvalitetu provelo je istraživanje razloga neefikasnog i neuspješnog studiranja, budući da 14 studenata pri upisu u višu godinu studija u akademskoj 2018./2019. godini nije imalo stečene uvjete. Uzimajući u obzir ukupan broj studenata pri upisu u ak. godinu 2018./2019. - 137, udio studenata bez uvjeta za upis u višu godinu studija iznosi 10%.

Tijekom akademske godine 2018./2019. godine ukupno se ispisalo 7 studenata od kojih su njih 2 i u ranijem razdoblju studija već bili ponavljači, a još 1 student bi u ak. god. 2018./2019. prvi puta ponavljao godinu. Iz uvida u položene ispite, ostale relevantne podatke iz ISVU-a i na temelju rečenoga zaključuje se da za 4 studenata razlog ispisa nije neispunjavanje uvjeta za upis u višu godinu studija te time oni i nisu interesna skupina za anketiranje (2 studenata završava studij na drugim fakultetima, 1 student 1. godine studija se ispisao prije početka predavanja te je jedan student odustao od studija zbog zdravstvenih problema).

U akademskoj godini 2018./2019. ukupno je bilo 14 studenata ponavljača od kojih se tijekom akademske godine ili netom prije upisa ponavljačke godine ispisalo 3 studenata. 11 studenata nastavilo je studij u statusu ponavljača.

Na temelju svega navedenoga zaključujemo da je kroz prethodnu akademsku godinu neučinkovito i neuspješno studiralo ukupno 14 studenata (ispisani zbog neispunjavanja uvjeta 3 + ponavljači 11). Dakle udio neuspješnih odnosno ispisanih studenata u ukupnom broju studenata je 2%, a udio ponavljača u ukupnom broju studenata iznosi 8%.

Anketiranje ispisanih studenata provodilo se tijekom akademske 2018./2019. godine, pri ispisu sa studija, a za studente ponavljače nakon upisa u redovnu višu godinu studija odnosno početkom listopada 2019., prema naputku Povjerenstva za unaprjeđenje i osiguranje kvalitete.

Ukupan broj ispisanih i neefikasnih studenata tijekom akademske godine 2018./2019. bilo je 17, od toga koji su ispunili anketni listić:

* 7 ispisanih studenata od kojih je anketi pristupilo njih 5, a 3 ih je ispunilo ili 43%, ali 100% u odnosu na interesnu skupinu po pitanju neuspješnog studiranja.
* 11 studenata ponavljača od kojih je anketu ispunilo 8 ili 73%.

Zaključak Povjerenstva:

Promatrajući rezultate nisu uočeni indikatori manjkavosti u organizaciji studija ili nastavničkim kompetencijama, a uzimajući u obzir i prethodnu analizu neefikasnog i neuspješnog studiranja vidljiv je napredak u smislu velikoga smanjenja udjela studenata koji ponavljaju godinu ili se ispisuju u ukupnom broju studenata Katoličkoga bogoslovnog fakulteta u Đakovu, stoga je zaključak Povjerenstva da ne postoje institucijski propusti koji bi bili razlogom neuspješnog/neefikasnog studiranja te da studentski odgovori nisu ukazali i konkretizirali kritične točke koje bi mogle biti smjernice za unaprjeđenje studiranja i uklanjanje preprjeka učinkovitomu i uspješnomu studiranju.

**14. Praćenje realizacije aktivnosti Povjerenstva propisanih Strategijom razvoja**

***Ostvareno 100%***

Strategijom razvoja Fakulteta u nadležnost povjerenstva stavlja se nekoliko zadataka:

* Osmišljavanje i provedba interne ankete s naglaskom na sve aspekte ostvarivanja procesa učenja – provedba ankete je osmišljena novim Priručnikom kvalitete i izrađen je anketni obrazac te je anketa provedena za predmete ljetnog semestra akademske godine 2018./2019. (točka 7. ovoga izviješća) stoga je ovaj zadatak u potpunosti ***ostvaren****.*
* Praćenje uvjeta i uspješnosti polaganja ispita redovito provodi Ured za kvalitetu nakon zimskog, ljetnog i jesenskog ispitnog roka za sve predmete prema godini studija na razini pojedinačnih semestara i godišnje (Prolaznost na kraju akademske godine 2017./2018. od 17. prosinca 2018.; Prolaznost u zimskom semestru 2018./2019. nakon zimskog ispitnog roka od 29. travnja 2019.; Prolaznost u ljetnom semestru nakon ljetnog ispitnog roka od 19. srpnja 2019. godine). Zadatak u potpunosti ***ostvaren***.
* Osmišljavanje i provedba unutarnje prosudbe – provedba unutarnje prosudbe je osmišljena novim Priručnikom kvalitete (4.9.2017.) te je 4. prosinca 2017. imenovano Povjerenstvo za unutarnju prosudbu sustava kvalitete koje je podnijelo Fakultetskom vijeću Izviješće o provedenoj unutarnjoj prosudbi sustava osiguravanja kvalitete Katoličkoga bogoslovnog fakulteta u Đakovu 8. siječnja 2018. godine. Predviđeno je provoditi unutarnju prosudbu svake dvije godine. Unutarnja prosudba krajem 2019. ne će se provoditi zbog vanjskog vrjednovanja u postupku reakreditacije kako se ne bi nesvrsishodno duplao posao budući je postupak unutarnje prosudbe napravljen prema uzoru na postupak reakreditacije.

**15. Analiza web stranice *Ostvareno 100%***

Tijekom rujna 2019. godine provedeno je anketiranje u obliku SWOT ankete kako bi se dobile povratne informacije o korisnosti, dosupnosti informacija, pravovremenog informiranja i vizalnog identiteta Fakulteta. 21. listopada 2019. godine dekan je imenovao Povjerenstvo za vrjednovanje mrežne stranice KBF-a u Đakovu u sljedećem sastavu:

1. Izv. prof. dr. sc. Stjepan Radić, predsjednik Povjerenstva
2. Doc. dr. sc. Boris Vulić, zamjenik predsjednika
3. Marin Ivanišić, prof. matematike i informatike, član
4. Antonija Pranjković, dipl. teol., članica
5. Rafaela Jozić, studentica, članica.

Zadaće Povjerenstva su sljedeće:

* Provesti vrjednovanje jasnoće, objektivnosti, dostupnosti informacija te preglednosti i ažurnosti mrežne stranice Fakulteta na temelju swot ankete svih djelatnika.
* Istražiti primjere dobre prakse.
* Donijeti konkretne zaključke i prijedloge (re)organizacije vizualnog identiteta KBF-a u Đakovu, donijeti prijedlog osoba zaduženih za redovitost ažuriranja informacija te provjere objavljenoga prema sektorima web stranice.

Rok za provedbu analize je kraj 2019. godine

***Godišnje izvješće o radu Povjerenstva za unaprjeđenje i osiguranje kvalitete*** ***u akademskoj godini 2018./2019*. *usvojeno je većinom glasova (4 glasa za i 1 protiv) na I. sjednici Povjerenstva za unaprjeđenje i osiguranje kvalitete visokoga obrazovanja na Katoličkom bogoslovnom fakultetu u Đakovu u akademskoj 2019./2020. godini održanoj 27. studenoga 2019. godine.***

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Doc. dr. sc. Davor Vuković,

predsjednik Povjerenstva za kvalitetu

Prilozi:

1. <http://www.djkbf.unios.hr/hr/studenti/zajednica-prijatelja>
2. Zbirni pregled sadržaja godišnjih nastavničkih izvješća o nastavnom, znanstvenom i istraživačkom radu za 2018. i Dodatak: popis sadržaja nastavničkih izvješća, Đakovo, 7. siječnja 2019.
3. Godišnje izvješće o znanstvenoj aktivnosti Katoličkog bogoslovnog fakulteta u Đakovu, 2018. (Višegodišnje institucijsko financiranje znanosti – VIF), Đakovo, 31. svibnja 2019.
4. Izvješće o rezultatima Jedinstvene sveučilišne studentske ankete provedene na Katoličkom bogoslovnom fakultetu u Đakovu za akademsku godinu 2017./2018., Đakovo, 9. siječnja 2019. (KLASA: 602-04/19-07/02; URBROJ: 2121-32-08-19-01)
5. Erasmus info dan (<http://www.djkbf.unios.hr/hr/dogadjanja/item/977-odrzan-info-dan-erasmus-za-ak-god-2019-2020>).
6. Tjedan karijera (<http://www.djkbf.unios.hr/hr/dogadjanja/item/1001-obiljezavanje-tjedna-karijere-na-kbf-u-2019>)
7. Izvješće o rezultatima interne studentske ankete provedene na Katoličkom bogoslovnom fakultetu u Đakovu za ljetni semestar akademske godine 2018./2019., Đakovo, 23. kokovoza 2019.
8. Indikatori kvalitete 2018./2019., Đakovo, 13. lipnja 2019.
9. Rezultati anketnog upitnika za studentice i studente diplomante u 2018./2019. godini, Đakovo, 16. listopada 2019.
10. Zapošljavanje (<http://www.djkbf.unios.hr/hr/indikatori-kval>)
11. Rezultati ankete o zadovoljstvu uvjetima rada stručnog, administrativnog, tehničkog i pomoćnog osoblja, Đakovo, 14. listopada 2019.
12. Rezultati ankete Samovrjednovanje nastavnika, Đakovo, 23. kolovoza 2019.
13. Rezultati ankete za utvrđivanje razloga neuspješnog studiranja u akademskoj godini 2018./2019.“ od 21. listopada 2019.
14. Prolaznost po godinama studija i predmetima na kraju akademske 2017./2018. (dopuna nakon Erasmus+ izv. roka), Đakovo, 17. prosinca 2018.

Prolaznost po godinama studija i predmetima u zimskom semestru 2018./2019., Đakovo 29. travnja 2019.

Prolaznost po godinama studija i predmetima u ljetnom semestru 2018./2019., Đakovo, 19. srpnja 2019.

Dodatak:

1. Izvješće Ureda za unaprjeđenje i osiguranje kvalitete visokog obrazovanja